《偈》
宋代·释子鸿

一不守，二不向，上下四维无等量。大洋海里泛铁船，须弥顶上翻鲸浪。

临济缩却舌头，德山阁却拄杖。千古万古独巍巍，留与人间作榜样。

作者简介：释子鸿（？～一○九六），俗姓吴，台州（今浙江临海）人。居台州瑞岩，乃青原下十一世，天衣怀禅师法嗣（《五灯会元》卷一六）。哲宗绍圣三年卒（《释氏疑年录》卷七引《建中录》卷一○）。